**პერსონალურ მონაცემთა დაცვის პოლიტიკა**

**შპს „სკანდინავიან ავტო თეგეტასთვის“** (საიდენტიფიკაციო ნომერი: 405335766; შემდგომში - „კომპანია“/“თეგეტა“) ფუნდამენტურ ღირებულებას წარმოადგენს მისი მომხმარებლების პერსონალურ მონაცემთა დაცვა, შესაბამისად, თქვენი, როგორც ფიზიკურ პირთა პერსონალური მონაცემების დამუშავების დროს მკაცრად კონტროლდება პროცესის მოქმედ კანონმდებლობასთან შესაბამისობა - მონაცემები მუშავდება სამართლიანად და კანონიერად, მხოლოდ კონკრეტული, მკაფიოდ განსაზღვრული კანონიერი მიზნებისთვის, ხოლო მონაცემთა ბაზა დაცულია უკანონო წვდომისა და გამოყენებისგან.

„კომპანია“ თქვენი მონაცემების დამუშავების დროს ხელმძღვანელობს როგორც ქვეყნის შიდა კანონმდებლობით და საქართველოს მიერ რატიფიცირებული საერთაშორისო აქტებით, ასევე, კომპანიის მიერ შემუშავებული შიდა დოკუმენტებით (პროცედურებით) და წინამდებარე „პერსონალურ მონაცემთა დაცვის პოლიტიკით“ (შემდგომში - „დაცვის პოლიტიკა“, „პოლიტიკა“), რომლის მიზანიც „კომპანიის“ მიერ თქვენი პერსონალური მონაცემების დაცვის სტრატეგიის განსაზღვრა და მისი შესრულების კონტროლია.

წინამდებარე პოლიტიკაში გამოყენებულ ტერმინებს აქვს შემდეგი მნიშვნელობა:

**„ჩვენ“, „ჩვენი“** - შპს „სკანდინავიან ავტო თეგეტა“ (საიდენტიფიკაციო ნომერი: 405335766), რომელიც წარმოადგენს Volvo-ს ბრენდის ავტომობილების ავტორიზებულ დილერს საქართველოში;

**მწარმოებელი** - Volvo Car Corporation (დაფუძნებულია და ფუნქციონირებს შვედეთის კანონმდებლობის შესაბამისად, სარეგისტრაციო ნომერი: 556074-3089, იურიდიული მისამართი: S-405 31 გეტებორგი, შვედეთი), რომელიც აწარმოებს Volvo-ს ბრენდის ავტომობილებს;

**იმპორტიორი -** შპს „კავკასუს ავტომოტივი“ (საიდენტიფიკაციო ნომერი: 405302836), რომელიც წარმოადგენს Volvo-ს ბრენდის ავტომობილების ავტორიზებულ იმპორტიორს საქართველოში და რომელიც სახელშეკრულებო ურთიერთობაში იმყოფება „დილერთან“.

**„თქვენ“, „თქვენი“** - ფიზიკური პირი, რომლის პერსონალური მონაცემებიც მუშავდება „თეგეტას“ მიერ;

**„პერსონალური მონაცემი“** - ნებისმიერი მონაცემი, რომელიც გიკავშირდებათ, თქვენ, როგორც იდენტიფიცირებად ან იდენტიფიცირებულ ფიზიკურ პირს და რომელიც მუშავდება ჩვენ მიერ.

**1. პოლიტიკის მოქმედების სფერო**

წინამდებარე „დაცვის პოლიტიკა“ სრულად ვრცელდება „თეგეტას“ მიერ პერსონალური მონაცემების ავტომატური, ნახევრად ავტომატური ან არაავტომატური საშუალებების გამოყენებით დამუშავების დროს მასზე, როგორც პერსონალურ მონაცემთა დამმუშავებელზე, „კომპანიის“ ყველა თანამშრომელზე, ვინც მონაწილეობას იღებს მონაცემების დამუშავებაში, თქვენზე, რომელთა მონაცემებიც მუშავდება „კომპანიის“ მიერ, მონაცემთა მიმღებზე, ვისაც გადაეცა თქვენი პერსონალური მონაცემები „თეგეტასგან“ და იმ უფლებამოსილ პირებზე, რომლებიც პერსონალურ მონაცემებს ამუშავებენ „თეგეტასთვის“ ან მისი სახელით;

**2. პერსონალური მონაცემების დამუშავების საფუძვლები**

2.1 „კომპანიაში“ თქვენი პერსონალური მონაცემები მუშავდება მხოლოდ შესაბამისი საფუძვლის არსებობის შემთხვევაში. მონაცემთა დამუშავების დროს შესაძლოა არსებობდეს ერთი ან ერთდროულად რამდენიმე საფუძველი. „თეგეტაში“ თქვენი პერსონალური მონაცემები, ძირითადად, მუშავდება შემდეგი საფუძვლით:

ა) მონაცემთა სუბიექტის თანხმობა;

ბ) თუ მონაცემთა დამუშავება გათვალისწინებულია კანონით;

გ) მონაცემთა დამუშავება საჭიროა მონაცემთა დამმუშავებლის მიერ მისთვის კანონმდებლობით დაკისრებული მოვალეობების შესასრულებლად;

დ) მონაცემთა დამუშავება აუცილებელია მონაცემთა სუბიექტის განცხადების განსახილველად, მომსახურების გასაწევად;

**3. პერსონალურ მონაცემთა კატეგორია**

3.1 „თეგეტა“ მისი საქმიანობის განხორციელების დროს, ძირითადად, ამუშავებს თქვენს შემდეგ პერსონალურ მონაცემებს:

3.1.1 ვებ.გვერდის მეშვეობით ტესტს დრაივის მოთხოვნის, ავტომობილის კონფიგურატორში აწყობის, ფასის მოთხოვნის დროს:

* სახელი, გვარი;
* ტელეფონის ნომერი;
* ელექტრონული ფოსტის მისამართი;
* მისამართი.

3.1.2 მარკეტინგული მიზნებისთვის:

* სახელი, გვარი;
* ტელეფონის ნომერი;

3.1.3 სახელშეკრულებო ურთიერთობის მიზნებისთვის:

* სახელი, გვარი;
* ტელეფონის ნომერი;
* ელექტრონული ფოსტის მისამართი;
* მისამართი.
* პირადობის დამადასტურებელი დოკუმენტი;
* პირადი ნომერი;
* მოქალაქეობა - რეზიდენციის ქვეყანა;
* საბანკო ანგარიშის ნომერი.

**4. პერსონალური მონაცემების დამუშავების მიზანი და ვადა**

4.1 „თეგეტაში“ თქვენი პერსონალური მონაცემები შესაძლოა დამუშავდეს სხვადასხვა მიზნით, თუმცა მიზანი ყოველთვის არის კონკრეტული, მკაფიოდ განსაზღვრული და კანონიერი. ამასთან, „კომპანიაში“ კონკრეტული მიზნით მოპოვებული პერსონალური მონაცემი არ მუშავდება შემდეგ თავდაპირველ მიზანთან შეუთავსებელი მიზნით. „კომპანიაში“ თქვენი მონაცემები მუშავდება მხოლოდ იმ მოცულობით, რომელიც აუცილებელია კანონიერი მიზნის მისაღწევად და მხოლოდ იმ ვადით, რაც აუცილებელია, მონაცემების დამუშავების მიზნის მისაღწევად.

4.2 „თეგეტაში“ თქვენი პერსონალური მონაცემები შესაძლოა დამუშავდეს შემდეგი მიზნით (აღნიშნული ჩამონათვალი არ არის ამომწურავი):

* მომხმარებლისთვის მომსახურების გაწევა;
* პირდაპირი მარკეტინგის განხორციელება;
* კანონმდებლობით დაკისრებული ვალდებულების შესრულება - კლიენტის, მესამე პირის, მინდობილი პირის იდენტიფიკაცია.
* კომპანიის მიერ სამეწარმეო საქმიანობის განხორციელების დროს სხვადასხვა სახის ხელშეკრულების, მათ შორის ნასყიდობის ხელშეკრულების გაფორმება;

**5. მონაცემთა დამუშავება უფლებამოსილი პირის მეშვეობით**

სხვა პირი (ფიზიკური ან იურიდიული) თქვენს პერსონალურ მონაცემებს ამუშავებს „თეგეტასთვის“ ან მისი სახელით, მხოლოდ იმ შემთხვევაში, თუ „თეგეტას“ გაფორმებული აქვს უფლებამოსილ პირთან შესაბამისი წერილობითი ხელშეკრულება. ხელშეკრულების გაფორმებამდე „თეგეტა“ ყოველთვის წინასწარ რწმუნდება მხარის სანდოობაში და ხელშეკრულებით ითვალისწინებს უფლებამოსილი პირის ვალდებულებას, უზრუნველყოს ისეთი ორგანიზაციული და ტექნიკური ზომები, რაც დაიცავს თქვენს მონაცემებს, ხოლო ხელშეკრულების გაფორმების შემდეგ მონიტორინგს უწევს უფლებამოსილი პირის მიერ მისი ვალდებულებების შესრულების პროცესს - მისი წარმომადგენლების მეშვეობით ამოწმებს უფლებამოსილი პირის სამუშაო ადგილს, სადაც ხორციელდება თქვენი პერსონალური მონაცემების დამუშავება და ადგილზე ახორციელებს ინსპექტირებას მონაცემთა უსაფრთხოებისთვის გატარებული ღონისძიებების შემოწმების მიზნით. აღნიშნული ვალდებულებების დარღვევისთვის „თეგეტასა“ და უფლებამოსილ პირს შორის გაფორმებული ხელშეკრულებები ითვალისწინებს შესაბამის სანქციებს.

**6. მონაცემთა უსაფრთხოება**

6.1 „თეგეტაში“ მიღებულია ისეთი ორგანიზაციული და ტექნიკური ზომები, რაც უზრუნველყოფს „კომპანიაში“ თქვენი მონაცემების დაცვას შემთხვევითი ან უკანონო განადგურებისგან, შეცვლისაგან, გამჟღავნებისგან, მოპოვებისგან, ნებისმიერი სხვა ფორმით უკანონო გამოყენებისა და შემთხვევითი ან უკანონო დაკარგვისაგან.

6.2 „თეგეტაში“ მკაცრად არის დაცული თქვენი პერსონალური მონაცემების კონფიდენციალურობა. მათზე წვდომა აქვთ მხოლოდ იმ თანამშრომლებს, ვისაც მონაცემების დამუშავება ჭირდებათ მათზე დაკისრებული მოვალეობების შესასრულებლად. მატერიალური ფორმით არსებული დოკუმენტაცია შენახულია ამისთვის სპეციალურად გამოყოფილ ოთახში, რომლის უსაფრთხოება უზრუნველყოფილია კომპანიის მიერ მიღებული ტექნიკური და ორგანიზაციული უსაფრთხოების ზომებით, ხოლო ელექტრონულ ბაზაზე წვდომა დაცულია და შესვლა შეუძლია მხოლოდ უფლებამოსილ პირს მომხმარებლის სახელისა და პაროლის მეშვეობით. ყველა თანამშრომელი, ვისაც კი წვდომა აქვს ინფორმაციაზე, ხელი აქვს მოწერილი კონფიდენციალურობის დაცვის ვალდებულებაზე, რაც ვრცელდება მასთან გაფორმებული შრომითი ხელშეკრულების შეწყვეტის შემდეგაც.

6.3 „თეგეტაში“ თქვენი მონაცემების დამუშავების პროცესის კანონმდებლობასთან, კომპანიის მიერ შემუშავებულ შიდა დოკუმენტებთან (პროცედურებთან) და წინამდებარე „დაცვის პოლიტიკასთან“ შესაბამისობის კონტროლს ახორციელებს შესაბამისი თანამშრომელი, რომელიც მოთხოვნების დარღვევის შემთხვევაში მიმართავს შესაბამის ზომებს დარღვევის აღმოსაფხვრელად და სანქციის გამოსაყენებლად.

**7. მონაცემთა სუბიექტის უფლებები და ვალდებულებები**

7.1 თქვენ უფლება გაქვთ მოსთხოვოთ „თეგეტას“ ინფორმაცია თქვენს შესახებ მონაცემთა დამუშავების დროს. ასეთ დროს „კომპანია“ მოთხოვნის თაობაზე შეტყობინების მიღებიდან არაუგვიანეს 10 (ათი) კალენდარული დღისა უზრუნველყოფს თქვენთვის შემდეგი ინფორმაციის მიწოდებას:

* რომელი კატეგორიის მონაცემები მუშავდება თქვენს შესახებ;
* რა მიზნით მუშავდება მონაცემები;
* რა სამართლებრივი საფუძვლით მუშავდება მონაცემები;
* რა გზით შეგროვდა პერსონალური მონაცემები;
* გაცემულა თუ არა თქვენი მონაცემები მესამე პირზე, ვისზე გაიცა - მონაცემთა გაცემის საფუძველი და მიზანი;

7.2 თქვენ უფლებამოსილი ხართ ნებისმიერ დროს მიმართოთ „თეგეტას“ და იმ შემთხვევაში, თუ მონაცემები არასრულია, არაზუსტია, არ არის განახლებული ან თუ მათი შეგროვება და დამუშავება განხორციელდა კანონის საწინააღმდეგოდ, მოსთხოვოთ თქვენი პერსონალური მონაცემების გასწორება, დაბლოკვა, განახლება, დამატება, წაშლა, ან განადგურება. ასეთ დროს „თეგეტა“ შესაბამის რეაგირებას ახდენს შეტყობინების მიღებიდან არაუგვიანეს 15 (თხუთმეტი) კალენდარული დღის ვადაში.

7.3 თქვენ უფლებამოსილი ხართ ნებისმიერ დროს, ყოველგვარი განმარტების გარეშე, გამოიხმოთ (მოითხოვოს მონაცემების დამუშავების შეწყვეტა ან/და დამუშავებული მონაცემების განადგურება) თქვენ მიერ „კომპანიისთვის“ გაცხადებული თანხმობა თქვენი პერსონალური მონაცემების დამუშავების თაობაზე. იმ შემთხვევაში, თუ „კომპანია“ თქვენს პერსონალურ მონაცემებს ამუშავებდა მხოლოდ თქვენ მიერ გამოხატული თანხმობის საფუძველზე, „თეგეტა“ უზრუნველყოფს შესაბამისი ქმედების განხორციელებას ასეთი შეტყობინების მიღებიდან არაუგვიანეს 5 (ხუთი) კალენდარული დღის ვადაში.

7.4 „თეგეტასთვის“ თქვენი პერსონალური მონაცემების მიწოდების დროს თქვენ ვალდებული ხართ, რომ კომპანიას მიაწოდოთ სწორი ინფორმაცია, ხოლო იმ დროს, როდესაც თქვენ აწვდით „კომპანიას“ სხვა, მესამე პირის პერსონალურ მონაცემებს, ასეთ დროს ჩვენ ვიმედოვნებთ, რომ თქვენ მოქმედებთ კეთილსინდისიერად და „თეგეტას“ აწვდით მესამე პირის პერსონალურ მონაცემებს მესამე პირის ინფორმირების და მისი თანხმობის საფუძველზე. აღნიშნული ვალდებულების არაჯეროვანი შესრულების ან შეუსრულებლობის დროს ნებისმიერ ზიანზე/ზარალზე, რაც შეიძლება მიადგეს „კომპანიას“, როგორც მონაცემთა დამმუშავებელს ან მონაცემთა სუბიექტს, პასუხისმგებელი ხართ თქვენ.

**8. მონაცემთა გადაცემა**

8.1 „კომპანია“ იტოვებს უფლებას თქვენი პერსონალური მონაცემები გადასცეს იმპორტიორს, მწარმოებელს, რომლებიც უფლებამოსილნი არიან გამოიყენონ თქვენი პერსონალური მონაცემები საკუთარი კომერციული მიზნებისთვის, მათ შორის: შიდა ჩანაწერების შენახვის, მოთხოვნებისა და კითხვარების განხილვის, პროდუქტის შემუშავების, მომხმარებლებთან ურთიერთობის მენეჯმენტისა და პროდუქციისა და მომსახურების მარკეტინგის მიზნით.

**9. პოლიტიკაში ცვლილებების შეტანის წესი**

9.1 „კომპანია“ იტოვებს უფლებას, რომ შეცვალოს „თეგეტაში“ პერსონალურ მონაცემთა დამუშავების წესი, მასთან დაკავშირებული პრაქტიკა და შესაბამისი ცვლილებები შეიტანოს წინამდებარე პოლიტიკაში, ამიტომ რეკომენდაციას გიწევთ, რომ რეგულარულად შეამოწმოთ „კომპანიის“ ვებ.გვერდი და გაეცნოთ პოლიტიკაში შეტანილ ცვლილებებს (ასეთის არსებობის შემთხვევაში).

**10. საკონტაქტო ინფორმაცია**

10.1 იმ შემთხვევაში, თუ გსურთ, რომ მოგვმართოთ ნებისმიერი კითხვით/შეტყობინებით, რაც უკავშირდება თქვენი პერსონალური მონაცემების დამუშავებას, შეგიძლიათ დაგვიკავშირდეთ შემდეგ ელექტრონული ფოსტის მისამართზე: [info@volvocarstegeta.ge](mailto:info@volvocarstegeta.ge) „კომპანიის“ ცხელის ხაზის ნომერზე: 032 2 24 42 42 ან მობრძანდეთ „კომპანიის“ სათავო ოფისში, მდებარე შემდეგ მისამართზე: საქართველო, ქ. თბილისი, დ. აღმაშენებლის ხეივანი 129.